
PATVIRTINTA

Šakių rajono savivaldybės administracijos 

direktoriaus 2015 m. rugpjūčio 14 d.

įsakymu Nr. AT-780
BENDROJO SKYRIAUS JURISTO PAREIGYBĖS APRAŠYMAS

I. BENDROJI DALIS
 


1. Bendrojo skyriaus juristo pareigybė reikalinga teisiniams ir kitiems vidaus tvarkomųjų dokumentų projektams rengti, rajono savivaldybės administracijos darbuotojams teisiniais klausimais konsultuoti ir rekomendacijos teikti. Juristą priima į darbą ir atleidžia iš jo rajono savivaldybės administracijos direktorius.


2. Bendrojo skyriaus juristas yra darbuotojas, dirbantis pagal darbo sutartį, pavaldus skyriaus vedėjui.


3. Darbuotojas, einantis šias pareigas, turi atitikti šiuos reikalavimus:



3.1. turi turėti socialinių mokslų studijų srities teisės krypties aukštąjį universitetinį arba jam prilygintą išsilavinimą;


3.2. mokėti kaupti, sisteminti, valdyti, apibendrinti informaciją ir rengti išvadas;


 3.3. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais norminiais aktais;
   3.4. savarankiškai planuoti, organizuoti savo veiklą;

3.5. gebėti aiškinti teisės aktus, savarankiškai dirbti ir organizuoti savo veiklą;

3.6. mokėti rengti dokumentus, išmanyti Dokumentų rengimo taisykles; mokėti dirbti kompiuteriu.
II. DARBUOTOJO, EINANČIO ŠIAS PAREIGAS, FUNKCIJOS


4.  Administracijos direktoriui ar skyriaus vedėjui pavedus, rengia savivaldybės veiklai reikalingų sutarčių projektus ir tikrina jau parengtus kitų skyrių sutarčių projektus bei teikia dėl jų siūlymus.


5. Dalyvauja darbo grupių ir komisijų veikloje bei teikia rekomendacines išvadas, kad būtų įgyvendinti darbo grupėms ir komisijoms suformuluoti uždaviniai.


6. Teikia rekomendacinio pobūdžio išaiškinimus rajono savivaldybės administracijos darbuotojams bei savivaldybei pavaldžių įstaigų vadovams teisiniais klausimais.


 7. Rengia teisės aktų ir raštų projektus, rekomendacijas, siekdamas įgyvendinti Bendrojo skyriaus uždavinius.
8. Vykdo kitus nenuolatinio pobūdžio Bendrojo skyriaus vedėjo pavedimus.
III. ATSAKOMYBĖ IR ATSKAITOMYBĖ



9. Bendrojo skyriaus juristas atsako už:



9.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;



9.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;



9.3. žalą, padarytą dėl savo kaltės ar neatsargumo.

Susipažinau
